Vaski-kirjastot

Kuvailuryhmä ASIALISTA

Aika 12.3.2014 klo 13-15

Paikka Turun kaupunginkirjasto, pieni neuvottelutila

Paikalla Riitta Kari (siht.), Pirkko Nikander, Heli Pohjola, Tiina Sorsimo, Päivi Svala, Anna Viitanen (pj.)

1. Edellisen kokouksen muistio

Hyväksyttiin edellisen kokouksen muistio.

1. Tietokannan siivous

Tietokannan siivouksen käsittely on siirretty helmikuun Vaski-joryssa seuraavaan kokoukseen, joka on 18.3.

Dumpista on tehty lista ISBN-numerollisista tietueista, joista on tuplia tietokannassa. ISBN-numerolistoja on yhteensä 12 (listassa on 1000-1200 numeroa). Anna jakaa ISBN-numerollisten tietueiden listat Turun ja 8 muun kirjaston kesken. Raisio ja Kaarina jatkavat musiikkitietueiden korjaamista. Aiemmin aloitetut korjauslistat ovat joissain kirjastoissa kesken ja ne pyritään tekemään valmiiksi.

ISBN-tietueiden siivousta varten valmisteltu ohje tehdään valmiiksi. Koska tietueiden yhdistely voidaan tehdä nyt kokonaan Silverin puolella, Anna päivittää myös tietueiden yhdistelyohjeen.

1. Peliohje

Päivi on tehnyt ohjeen pelien luettelointiin. Pohdittiin mahdollisuutta, että konsolipeleihin ei enää merkittäisi asiasanana pelikonsolin mallia (Wii, PlayStation jne.). Sovittiin, että Anna kysyy luetteloijien mielipidettä ko. asiasanojen tarpeellisuudesta luetteloijien sähköpostilistalla. (Kyselyn tulos: asiasanoja ei pidetty tarpeellisena.)

Päivi viimeistelee ohjeen julkaisukuntoon.

1. Elokuvaohje

Elokuvien luetteloinnissa yksi keskeinen ongelma on päänimekkeen valinta. Samalla elokuvalla on yleensä monenkielisiä nimekkeitä.

Uusissa kuvailusäännöissä nimekkeen valintaan liittyvät ohjeet ovat epäselvempiä kuin vanhoissa. BTJ noudattaa päänimekkeen valinnassa yleisten kirjastojen 1990-luvun alussa tekemää sopimusta, jonka mukaan päänimekkeeksi valitaan aina suomenkielinen nimeke, jos se löytyy julkaisusta (vaikka sitten itse elokuvasta kun tekstityskieleksi on valittu suomi).

Kuvailusääntöjen muutoksen takia BTJ saattaa tulevaisuudessa harkita käytäntöjään uudelleen. Toistaiseksi meidän kannattaa kuitenkin noudattaa BTJ:n linjaa.

3D-elokuvista tehdään merkintä huomautuksiin.

Anna päivittää elokuvaohjetta.

Keskusteltiin myös, miten toimitaan, jos kirjasto haluaa purkaa DVD/blu-ray –paketin lainattavaksi erikseen. Anna selvittää, voiko kansipaperia kopioida.

1. Formaatin päivittyminen

MARC 21 -formaattia päivitetään ajoittain. Auroraan muutokset eivät päivity heti. Siksi välillä tulee vastaan tilanteita, jolloin MARC 21 -sovellusohjeen mukainen toiminta ei onnistu Aurorassa. Nyt tällainen tilanne on 020q-osakentän suhteen.

Näissä tilanteissa pyydetään Axiellia kehittämään ohjelmaa. Lisäksi muutoksia päivitetään Vaskin luettelointiohjeisiin.

Myös Melinda-kirjastot päivittävät sovellusohjeitaan jatkuvasti. Vaskin omien ohjeistusten pitäminen ajan tasalla edellyttää kuvailuryhmältä formaatissa ja Melinda-kirjastoissa tapahtuvien muutosten seuraamista.

Formaattimuutoksista tiedotetaan suomenkielisen MARC 21 -formaatin sivuilla ja marc-listalla. Melindan toimintaa voi seurata Kuvailevan metatiedon asiantuntijaryhmän sivuilla:

<https://www.kiwi.fi/pages/viewpage.action?pageId=21759871>

1. Mahdolliseen 0-alueen konversioon valmistautuminen

Naantalissa Sami Salonen on tehnyt dumpin perusteella listauksen 245-kentissä käytetyistä termeistä. BTJ:n suunnitelmista 0-alueen suhteen ei ole vielä tietoa. Koska virheelliset termit on saatu listattua, ne voidaan korjata myöhemmin konversiolla.

1. Auroran tilanne

Eräajojen ongelmat ovat pahentuneet version 3.3. saamisen jälkeen. Axiell on selvittänyt ongelmia viikolla 10, ja ainakin isoimmat niistä on saatu selvitettyä.

Niteiden haku ja hakutuloksen järjestäminen on hidastunut edellisen päivityksen jälkeen. Anna tekee asiasta tiketin Axiellille.

Auroran nidetiedoissa jo pidempään ollut genre-merkintä näkyy nyt myös saatavuustiedoissa ja verkkokirjastossa. Genre-kohdassa ei ole alasvetovalikkoa, joten siihen voi kirjoittaa mitä tahansa. Genre ei tulostu tarroihin. Anna tiedottaa kirjastoille ominaisuudesta.

Verkkokirjastossa ei onnistu haku sellaisilla sanoilla, joissa on ø-kirjain, ellei hae täsmälleen tällä merkillä (esim. Nesbø/Nesbö. Asiasta tehdään Axiellille tiketti.

1. Seuraava kokous

Seuraava kokous on 14.5. klo 9.15.